# data[].attributes.body
Uusi viikko uudet kujeet. Tulevalla viikolla pajalla on huovutusta, runoilua ja lenkillekin pääsee 😊

🦎Maanantai aloitetaan huovutuspajalla klo 10-12. Pajassa voit huovuttaa pieniä esineitä tai hahmoja neulahuovutustekniikalla. Mukaan mahtuu vielä kaksi uutta osallistujaa.

🦎Tiistaina jatketaan runoilua Runopajassa klo 10-12. Pajaan mahtuu uusia osallistujia ja mukaan voit ottaa mieluisan runon keväästä, omakirjoittaman tai jonkun muun runoileman.

🦎Tiistai-iltapäivällä jatkuu vertaisohjaajakoulutus, joka on jo pitkällä. Kohta saadaan taas uusia ohjaajia porukkaan.

🦎Keskiviikko aloitetaan Avoimilla ovilla ja erilaisilla lauta- ja korttipeleillä klo 9-12.

🦎Keskiviikkona klo 11.30-12.30 pääsee mukavalle yhteisölliselle kävelylle Lenkkiporukan kanssa.

🦎Keskiviikkona klo 13-15 kokoontuu Keskusteluryhmä, joka tällä erää on täynnä.

🦎Torstaina kokoontuu Kulttuuripajan Iloa ja asiaa arkeen -paja Elimäen Puljulla klo 10-11.30. Tämän kertaisen kokoontumisen aiheena on Ajankohtaista puutarhassa ja Pirjo Värri tulee kertomaan puutarhakuulumisia.

Tervetuloa mukaan 😊

# data[].attributes.body
Kouvolankadulla vietetään maanantaina kehittämispäivää ja pajatoiminta on tuolloin tauolla, mutta heti tiistaina jatketaan taas 😊

🐜tiistaina klo 10-12 kokoontuu Runopaja. Pajassa tutustutaan runouteen monelta kantilta ja uudet osallistujat ovat tervetulleita mukaan.

🐜tiistaina klo 13-16 koulutetaan uusia vertaisohjaajia. Tähän koulutukseen ei enää ehdi mukaan, mutta syksyllä on taas tiedossa seuraava. Jos ohjaaminen kuitenkin kiinnostaa, kannattaa tulla juttelemaan Ninalle, niin mietitään miten edetään.

🐜keskiviikkona tarjolla on kahvia ja kohtaamisia pajan Avoimissa ovissa klo 9-12. Pajalla on viime aikoina kokoontunut myös innokkaita kortinpelaajia, joten tervetuloa mukaan pelaamaan.

🐜keskiviikkona klo 11.30 voi lähteä Lenkkiporukan mukaan rauhalliselle kävelylenkille johonkin päin Kouvolaa ihastelemaan kevään tuloa.

🐜keskiviikkona klo 13-15 kokoontuu Kulttuuripajan ja Kouvolan Mielenterveysseuran yhteinen Keskusteluryhmä, joka on tällä erää jo suljettu eikä uusia osallistujia enää oteta mukaan.

🐜torstaina kokoonnutaan Elimäen Puljulle Iloa ja asiaa arkeen -pajaan klo 10-11.30. Pajaan tulee tällä kertaa vierailulle Kymenlaakson museon Saara ja Jaana kyselemään elimäkeläisiltä toiveita museon tulevaan 100-vuotis näyttelyyn.

🐜perjantaina aloitetaan Kulttuuripajan omat mölkkypelit Keskuspuistossa. Pelaamaan lähdetään pajalta, osoitteesta Kouvolankatu 13, Kouvola klo 12.

Tervetuloa mukaan kaikille avoimeen ja maksuttomaan toimintaan 😊 Lisätietoja voi tarvittaessa kysellä Ninalta numerosta 044 7603 252.

# data[].attributes.body
Kouvolankadun pajan toiminta jatkuu taas pääsiäisen jälkeen tiistaina. Tervetuloa mukaan 🐣

🦋tiistaina aloitamme Runopajalla klo 10-12. Pajassa on taas mahdollisuus keskustella runoudesta ja esittää niitä omiakin kirjoituksia.

🦋tiistaina iltapäivällä klo 13-16 voi vielä tulla mukaan tämän kevään vertaisohjaajakoulutukseen. Koulutuksessa pääsee tutkailemaan omaa itsetuntemustaan ja vuorovaikutustaitojaan.

🦋keskiviikkona klo 9-12 pajalla on Avoimet ovet ja mahdollisuus erilaisten pelien pelaamisen.

🦋keskiviikkona klo 11.30 pääsee Lenkkiporukan mukana noin tunnin kestävälle lenkille johonkin päin Kouvolaa.

🦋keskiviikkona klo 13-15 kokoontuu nyt jo suljettu Keskusteluryhmä. Tällä erää mukaan ei siis oteta uusia ryhmäläisiä.

Tervetuloa mukaan kulttuuripajatoimintaan, joka kaikille avointa ja maksutonta ☀️

# data[].attributes.body
Aurinkoista huomenta Kouvolasta ☀️

Kouvolankadun viikko alkaa valitettavasti peruutuksella eli tälle maanantaille klo 13.30-15 ilmoitettu Jerin Digipaja joudutaan siirtämään johonkin uuteen ajankohtaan ohjaajan esteen vuoksi. Ilmoittelen uudesta ajankohdasta kunhan saamme sen Jerin kanssa sovittua.

Muuten viikkoon 13 Kouvolankadulla kuuluu seuraavanlaisia asioita:

♣️tiistaina klo 10-12 kokoontuu Julia-opiskelijan ohjaama Vesivärimaalauspaja.

Paja kokoontui ensimmäisen kerran viime viikolla, mutta mukaan mahtuu edelleen uusia osallistujia.

♣️tiistaina klo 13-16 alkaa K60 Kulttuuripajan tämän kevään Vertaisohjaajakoulutus. Uusia vertaisohjaajia on ilmoittautunut jo mukava määrä, mutta mukaan mahtuu vielä lisää innokkaita. Ilmoittautua voit Ninalle p. 044 7603 252 tai nina.markkanen@kakspy.com

♣️keskiviikkona klo 9-12 on pajalla perinteisesti Avoimet ovet ja mahdollisuus pelata erilaisia pelejä.

♣️keskiviikkona klo 11.30 lähtee Lenkkiporukka toivottavasti aurinkoiselle kävelylleen, vaikka sääennuste ei parasta keliä lupaakaan.

♣️keskiviikkona klo 13-15 kokoontuu Keskusteluryhmä ryhmälle ajankohtaisten aiheiden ääreen. Tähän ryhmään ei oteta enää uusia osallistujia.

♣️torstaina Kulttuuripajan pajatoimintaa löytyy Elimäen Puljulta, jossa kokoontuu Iloa ja asiaa arkeen -paja klo 10-11.30. Aiheena pajassa on tällä viikolla Sananlaskut ja vanhat sanonnat.

Tervetuloa mukaan toimintaan juuri silloin kun itselle sopii 😊 Ninalta voi aina kysellä lisätietoja (p. 044 7603 252) tai poiketa keskiviikkoaamuna kahvikupposelle ☕

# data[].attributes.attachment_link.title
Iloa ja asiaa arkeen -paja_kuva_muokattu

# data[].attributes.body
Viime viikolla pohdiskelin, joko kevään tuloon voi luottaa, mutta kyllä tämä nyt jo aika hyvältä näyttää ☀️ Eiköhän keskitytä ilolla keväisiin puuhiin.

Viikon 12 ohjelma Kouvolankadulla keskittyy alkuviikkoon:

🪶maanantaina klo 10-12 pajalla on paikalla Kymenlaakson museon Jaana ja Saara. Mitä täält museoon? -tapahtumassa osallistujilla on mahdollisuus kertoa omia kokemuksiaan Kymenlaaksosta ja kymenlaaksolaisuudesta ja ideoida ensi vuoden museon 100-vuotis näyttelyä.

🪶maanantaina klo 13-15 pajalla kokoontuu Makraamepaja, joka aloitti makrameesolmujen harjoittelun jo viime viikolla.

🪶tiistaina klo 10-12 pajalla on mahdollista maalata omia taideteoksia Julia-opiskelijan ohjaamassa Vesivärimaalauspajassa.

🪶tiistaina iltapäivällä klo 13-16 kokoontuu Saviaskartelupaja tällä erää viimeistä kertaa. Tällä kerralla tehdyt työt saavat lopullisen silauksen maalilla.

🪶keskiviikkona klo 9-12 pajalla on Avoimet ovet ja mahdollisuus pelata lauta- ja korttipelejä.

🪶keskiviikkona klo 11.30 pajan edestä lähtee Lenkkiporukka yhteisölliselle kävelylle Kouvolan kaduille ja puistoihin.

🪶keskiviikkona klo 13-15 kokoontuu pajan Keskusteluryhmä, jonka osallistujamäärä on tällä erää täynnä.

🪶torstaina Kulttuuripaja siirtyy Elimäelle ja Yhteisötila Puljulla klo 10-11.30 kokoontuvan Iloa ja asiaa arkeen -pajan aiheena on Valokuvakirjan teko.

Tervetuloa tutustumaan paikkaan vaikka maanantain museotapaamisen merkeissä.

Jos kaipaat lisätietoa Kulttuuripajasta, voit soittaa Ninalle numeroon 044 7603 252.

# data[].attributes.body
Jokohan sitä uskaltaisi luottaa, että kevät pikkuhiljaa koittaa? Ainakin Kouvolaan on luvattu aika upeita ilmoja ja kadutkin alkaa olla isolta osalta sulat.

K60 Kulttuuripajan viikko 11 on osittain samanlainen kuin aiemmat, mutta jotain uuttakin on taas luvassa:

🎭maanantaina klo 10-12 kokoontuu viimeisen kerran Taikatemppupaja. Tulkaahan harjoittelemaan pieniä temppuja tai opettamaan muille omat bravuuritemppunne.

🎭maanantaina klo 13-15 kokoontuu Makramee-paja. Pajassa harjoitellaan makrameetekniikan perussolmuja. Mukaan mahtuu vielä pari osallistujaa.

🎭tiistaina klo 13-16 jatkaa Saviaskartelupaja. Tämän pajan osallistujamäärä on valitettavasti täynnä.

🎭keskiviikkona voit tulla klo 9-12 Pajan Avoimiin oviin kahvikupposelle tai pelaamaan. Paikalla on myös pajan oma digiapu Jeri, joka auttaa tietokoneen tai puhelimen pulmissa henkilökohtaisesti.

🎭keskiviikkona klo 11.30 lähtee Lenkkiporukka viikoittaiselle lenkilleen. Kokoontuminen pajalla/pajan edessä.

🎭keskiviikkona klo 13-15 on Kulttuuripajan ja Kouvolan mielenterveysseuran yhteisen Keskusteluryhmän vuoro. Tämä ryhmä tuli täyteen jo heti alkaessaan, joten uusia osallistujia ei enää mahdu mukaan.

🎭perjantaina klo 13-14 pajalla on mahdollisuus osallistua Tuolijumppaan. Jumppa tulee virtuaalisena pajan näytöltä ja lisäksi vertaisohjaaja neuvoo liikkeissä.

Pajalla on seuraavat viikot toiminnassa mukana myös terveydenhoitajaopiskelija Julia, joka tekee pajalla opintoihinsa liittyvää kolmen viikon harjoittelua.

Nähdään pajalla 😊

# data[].attributes.body
Helmikuun viimeisiä päiviä viedään ja pikkuhiljaa siirrytään maaliskuuhun ja kevään odotukseen. Vaikka viikolla 9 on ollut paikallinen hiihtoloma, se ei kyllä ole näkynyt pajan kävijämäärissä vaan kaikissa pajoissa on riittänyt osallistujia.

Viikko 10 ohjelma Kouvolassa näyttää seuraavanlaiselta:

🎨maanantaina klo 10-12 harjoitellaan taikuutta Taikatemppupajassa. Opetellaan pieni temppuja ystäviä hämmästyttämään ja ilahduttamaan.

🎨maanantaina klo 13.30-15 pajan oma digiapu Jeri pitää tuokion Puhelimen mysteereistä. Voit joko tulla vain kuuntelemaan Jeriä tai ottaa oman puhelimen mukaan, niin saat myös henkilökohtaista neuvontaa oman laitteen kanssa.

🎨keskiviikkona aamupäivällä klo 9-12 pajan Avoimet ovet. Pajalta löytyy juttuseuraa ja pelikavereita, poikkeahan paikalle.

🎨keskiviikkona klo 11.30 Lenkkiporukka starttaa taas reissunsa pajan edestä johonkin päin keskustaa. Yhteisölliselle kävelylle voi osallistua oman jaksamisensa mukaan eli reitti edetään hitainta kävelijää kuunnellen.

🎨keskiviikkona klo 13-15 pajalla kokoontuu Kouvolan mielenterveysseuran kanssa yhteistyössä järjestettävä Keskusteluryhmä, jonka osallistujamäärä täyttyi heti alussa, joten ryhmään ei oteta enää uusia osallistujia.

🎨torstaina Kulttuuripaja siirtyy Elimäelle. Yhteisötila Puljulla kokoontuu klo 10-11.30 Iloa ja asiaa arkeen -paja, jonka aiheena tällä viikolla on kirjastosta lainattu Lukutaidon Kapsäkki.

🎨perjantaina Kouvolankadulla on mahdollisuus osallistua Tuolijumppaan klo 13-14.

Tervetuloa mukaan kaikki vähänkin asiasta kiinnostuneet. Kaikki toiminta on avointa ja maksutonta. Ja Ninalta voi tarvittaessa kysellä lisätietoja numerosta 044 7603 252.

# data[].attributes.body
Taukoviikko alkaa olla lopuillaan ja ensi viikolla päästään taas uuden pajatoiminnan pariin. Vertaisohjaajilla oli paljon mahtavia ideoita, eikä kaikkia pystytty ajanpuutteen vuoksi vielä edes toteuttamaan, joten jatkoon on jo hyviä suunnitelmia.

Viikon 9 toiminta on kuitenkin seuraavanlaista:

❄️Maanantaina klo 10-12 kokoontuu Taikatemppupaja. Pajassa opetellaan yhdessä erilaisia taikatemppuja kirjaa apuna käyttäen.

❄️Tiistaina klo 13-16 aloittaa Saviaskartelupaja. Pajassa voi vertaisohjaajan opastuksella askarrella pieniä savitöitä, esimerkiksi koruja tai miniatyyrifiguureja. Saviaskartelupajaan kaipaamme ilmoittautumisia etukäteen, koska käytännön syistä osallistujamäärä on rajattu 8 osallistujaan.

❄️Keskiviikkona on tuttuun tapaan Avoimet ovet ja mahdollisuus pelaamiseen klo 9-12.

❄️Keskiviikkona jatkaa myös Keskusteluryhmä, mutta ryhmän osallistujamäärä on tällä erää täynnä, joten uusia osallistujia ei voida ottaa mukaan.

❄️Torstaina kokoontuu Elimäen Puljulla Iloa ja asiaa arkeen -paja klo 10-11.30, jonka tämän viikon aiheena on Muistivihot, värssyt ja kiiltokuvat.

❄️Perjantaina pajalla on mahdollisuus osallistua Tuolijumppaan klo 13-14. Jumppa tulee virtuaalisena seinän näytöltä, mutta paikalla on myös vertaisohjaaja osallistujien tukena.

Kaikki pajan tapahtumat ovat maksuttomia ja tarvikkeet tekemiseen saa pajalta.

Tervetuloa ennakkoluulottomasti mukaan 😊

# data[].attributes.body
Kouvolankadun paja on suljettu viikon 8, 16.-20.2.

Maanantaina kokoonnumme vertaisohjaajien kanssa suunnittelemaan taas uutta toimintaa seuraaville viikoille.

Siitä tietoa heti, kunhan suunnitelmat valmistuu.

Hyvää Ystävänpäivää kaikille 🫶🏻

# data[].attributes.body
Pakkanen laski, eikä aurinkoakaan näy, mutta K60 Kulttuuripajalla on vielä tällä viikolla iloista ja aurinkoista toimintaa. Ensi viikolla (viikko 8) paja on kiinni ja suunnittelemme vertaisohjaajien kanssa tulevaa ohjelmaa.

Viikolla 7 pajalla tapahtuu:

☀️Maanantaina kokoontuu Käsityökahvila klo 11-14. Vertaisohjaaja Heli auttaa neulomisen pulmissa tarvittaessa.

☀️Keskiviikkona pajalla on avoimet ovet ja mahdollisuus lauta- ja korttipelien pelaamiseen klo 9-12. Kahvikupposen ääressä vaihdetaan kuulumisia rennolla otteella.

☀️Keskiviikkona klo 13-15 kokoontuu ensimmäisen kerran K60 Kulttuuripajan ja Kouvolan mielenterveysseuran yhteistyössä ohjaama Keskusteluryhmä. Ryhmä jatkaa kokoontumisiaan taukoviikon jälkeen. Tähän ryhmään toivottiin ennakkoilmoittautumisia ja ryhmä on nyt täynnä eikä uusia osallistujia enää oteta.

☀️Perjantaina klo 13-15 kokoontuu Elämäni runo -paja aiheena näin Ystävänpäivän aattona rakkausrunot.

Viikon 8 vedämme sitten toiminnan suhteen henkeä ja keskitymme suunnitteluun. Pajalla ei silloin ole avointa toimintaa.

Tervetuloa mukaan toimintaan taas viikosta 9 lähtien 😊

# data[].attributes.body
Pakkanen paukku, mutta Kouvolankadun pajalla ja Elimäen Puljulla kokoontuneissa ryhmissä on ollut lämmin tunnelma 🤗

Keskiviikkoaamun avoimissa ovissa paikalla kävi peräti 14 henkeä ja uudet kävijät otettiin ilolla vastaan ja perehdytettiin talon toimintoihin.

Viikolla 6 on tiedossa seuraavanlaista ohjelmaa:

🌨️Maanantaina kokoontuu Käsityökahvila klo 11-14. Pajan vertaisohjaaja Heli on taitava neuloja ja osaa auttaa kinkkisissäkin neulomisen haasteissa.

🌨️Keskiviikkona pajalla on Avoimet ovet ja mahdollisuus pelata lauta- ja korttipelejä klo 9-12. Tänä keskiviikkona paikalla on puoli kymmenen jälkeen myös "digiapu" Jeri, jolta voi kysyä apua erilaisiin digilaitteisiin liittyvissä pulmissa.

🌨️Keskiviikkona klo 11.30 pajalta lähtee Lenkkiporukka vajaan tunnin mittaiselle yhteisölliselle kävelylenkille johonkin päin Kouvolaa.

🌨️Torstaina kulttuuripajatoimintaa on tarjolla Elimäen Puljulla klo 10-11.30. Tämän viikon aiheena Iloa ja asiaa arkeen -pajassa on kansallisrunoilijamme Runeberg.

🌨️Perjantaina Kouvolankadulla kokoontuu Elämäni runo -paja klo 13-15.

Kaikki toiminta on avointa ja maksutonta, joten tervetuloa mukaan 😊

# data[].attributes.body
Viikolla 5 Kouvolankadulle tulee taas lisää uutta pajatoimintaa. Maanantaina paja on poikkeuksellisesti kiinni eikä Käsityökahvilan kokoontumista ole, koska pajatilaa tarvitaan muuhun tarkoitukseen.

Viikon ohjelma on seuraava:

❄️Tiistaina klo 13-15 pääsee viimeisen kerran tällä erää tutustumaan Scat-korttipelin saloihin.

❄️Keskiviikkona klo 9-12 on tarjolla kupillinen kuumaa kahvia ja mukavia kohtaamisia muiden pajalla kävijöiden kanssa pajan avoimissa ovissa.

❄️Samoin keskiviikkona palaa ohjelmaan Lenkkiporukka, joka lähtee taas mukavalle rauhalliselle kävelylle johonkin päin Kouvolaa klo 11.30-12.30. Lähtö lenkille on pajalta/pajan edestä.

❄️Torstaina Elimäen Puljulla askarrellaan aarrekarttoja klo 10-11.30.

❄️Perjantaina Kouvolankadulla kokoontuu ensimmäistä kertaa Elämäni runo -paja klo 13-15. Pajassa on tarkoitus tutustua osallistujia koskettaneisiin runoihin, omiin tai muiden runoilijoiden tuotoksiin.

Tervetuloa mukaan toimintaan. Pajatoiminnasta voi kysellä Ninalta (p 044 7603 252) etukäteen tai vain piipahtaa paikalle pajan alkaessa.

# data[].attributes.body
Pajatoiminta lähti vauhdilla käyntiin tällä viikolla ja maanantain Käsityökahvilassa oli peräti 11 innokasta neulojaa.

Seuraava viikko mennään melkein samalla kaavalla:

☃️Maanantaina kokoontuu Käsityökahvila klo 11-14 ja kaikki uudet innokkaat neulojat ovat tervetulleita mukaan. Vertaisohjaaja Heliltä saa tarvittaessa apua, jos omassa työssä tulee ongelmia vastaan.

☃️Tiistaina pelataan Scat-korttipeliä klo 13-15. Pajaan tähän mennessä osallistuneet ovat ottaneet pelin helposti haltuun, joten uudet osallistujat otetaan ilolla vastaan ja pelin saloihin saa opastusta koko porukalta.

☃️Keskiviikkona on pajan Avoimet ovet ja mahdollisuus pelata erilaisia lauta- ja korttipelejä mukavassa seurassa klo 9-12.

Aiempien lisäksi kulttuuripajatoiminta käynnistyy taas myös Elimäellä.

☃️Torstaina Puljulla tutustutaan Tehtäväkortteihin vertaisohjaajien johdolla klo 10-11.30.

Tervetuloa mukaan toimintaan. Toimintahan on kaikille avointa ja maksutonta.

# data[].attributes.body
Uusi vuosi, uudet kujeet 💫

Hyvää kuluvaa vuotta 2026 kaikille!

Kouvolankadun tammikuu starttaa taas viikolla 3. Ihan näin alkuun ei ole tarjolla mitään uusia kujeita vaan vanhoilla tutuilla mennään, mutta kaikenlaista uuttakin on suunnitelmissa.

✨maanantaina kokoontuu jo totuttuun tapaan Käsityökahvila. Kokoontumisaikaa on kuitenkin osallistujien toiveesta pidennetty tunnilla, joten kahvia, keskustelua ja puikkojen kilinää on tarjolla klo 11-14

✨tiistaina jatketaan Scat-korttipeliin tutustumista. Tämänkin kokoontumisen aika on pidentynyt tunnilla eli korttia lyödään pöytään klo 13-15.

✨keskiviikkona pajalla on jälleen Avoimet ovet ja mahdollisuus lauta- ja korttipelien pelaamiseen hyvässä seurassa klo 9-12.

Toiminta pajalla on kaikille avointa ja maksutonta.

Tervetuloa tutustumaan.

# data[].attributes.body
K60 Sateenkaaripaja kokoontuu Kumppanuustalo Hilmassa tammikuun ajan huoneessa Rikama. Helmikuun alusta huoneessa Keltainen kabinetti.

# data[].attributes.body
Viimeistä viedään eli pajalla alkoi viimeinen viikko ennen joululomaa 🎄 Kuvasta lähes kuuluu, millainen ihana puheensorina pajalla kävi aamun Käsityökahvilassa.

🎄Tänään maanantaina iltapäivällä klo 14--15.30 kokoontuu Sananlaskupaja. Tällä kertaa kootaan osallistujien sananlaskuja ja mietelauseita, jotka ovat rohkaisseet jossain vaiheessa elämää.

🎄Tiistaina klo 14.30-15.30 pajalla kokoontuu vielä kerran Scat-paja, jossa jatketaan korttipelin saloihin tutustumista.

🎄Keskiviikkona klo 9-12 on tämän vuoden viimeisen kerran Avoimet ovet ja Pelipaja.

Oikein ihanaa joulunaikaa

ja vielä onnellisempaa

Uutta Vuotta 2026 kaikille 🎄

# data[].attributes.body
Pajatoiminta Kouvolankadulla on vielä voimissaan vaikka kohti joulua mennään kovaa vauhtia.

✨Maanantaina klo 11-13 kokoontuu käsityöpaja. Ihanan puheensorinan myötä valmistuu puikoilta sukkia ja muuta mukavaa.

✨Maanantaina klo 14-15.30 sukelletaan sananlaskujen ja mietelauseiden maailmaan ja kerätään talteen parhaat lausahdukset.

✨Tiistaina pelataan Scat-korttipeliä klo 14.30-15.30

✨Keskiviikkona pajan avoimissa ovissa ja pelipajassa klo 9-12 on taas mahdollista kahvitella hyvässä seurassa ja pelata erilaisia lauta- ja korttipelejä

✨Keskiviikkona klo 13-15 askarrellaan erilaisia joulukoristeita Jouluaskartelupajassa

K60 Kulttuuripajan pajatoiminta Elimäen Puljulla on jo siirtynyt joululomalle ja jatkuu taas ensi vuoden puolella.

Tervetuloa Kouvolankadulle mukaan toimintaan 🎄

# data[].attributes.body
Mihin ihmeeseen nämä loppuvuoden viikot ja päivät vaan häviää 🫣

Kouvolankadun alkuviikko on ollut täynnä toimintaa. On neulottu, pohdittu sananlaskuja ja tehty makrameekuuset valmiiksi. Juuri nyt tutustutaan Scat:in saloihin pajan pöydän ääressä.

🌟Keskiviikkona pelit jatkuu ja pajalle voi tulla tapaamaan tuttuja ja tuntemattomia kahvikupillisen ääressä. Paja auki klo 9-12.

🌟Torstaina pidetään pikkujoulut Elimäen Puljulla. Jouluglögin ja piparien lomassa askarrellaan pieniä joulukoristeita. Puljun paja on auki klo 10-11.30.

Tervetuloa mukaan 🌟

# data[].attributes.body
Flunssa iski Kouvolankadullekin niin, että ovet oli pakko pitää muutaman päivän suljettuina ja nyt tuntuu, että kaikki asiat laahaa tuon pari päivää jäljessä...

Tai pari viikkoa 🫣

Viime viikolla starttasi taas uusi viisiviikkoinen, tämän vuoden viimeinen sellainen.

🎄Tänään maanantaina aloitimme Käsityökahvilalla klo 11-13 ja pajalla kävi iloinen puheensorina koko kaksituntisen ajan. Käsityökahvilaan ehtii vielä hyvin mukaan seuraavilla kolmella kerralla.

🎄Tiistaina aamupäivällä klo 10-12 askarrellaan makrameesolmuilla kuusia vaikka ovikoristeeksi.

🎄Tiistaina iltapäivällä klo 14.30-15.30 on mahdollisuus tutustua uuteen korttipeliin Scattiin. Vertaisohjaaja Kari tutustuttaa halukkaat pelin saloihin, eikä aiempaa pelikokemusta tarvita.

🎄Keskiviikkona aamupäivällä klo 9-12 pajalla on avoimet ovet ja mahdollisuus pelata lauta- ja korttipelejä hyvässä seurassa.

🎄Keskiviikkona iltapäivällä klo 14-16 kokoontuu viimeisen kerran Elizabethin ohjaama Päiväkirjapaja.

🎄Torstaina Kulttuuripaja jalkautuu Elimäen Puljulle klo 10-11.30 ja siellä on mahdollisuus harjoitella aivo- ja tasapainoharjoitteita.

Tervetuloa mukaan toimintaan 🎄

# data[].attributes.body
Kouvolankadulla viikko 45 on tämän jakson viimeinen ja ensi viikolla pajatoiminta onkin tauolla. Kouvolankadulla kokoontuu ensi viikolla ainoastaan Päiväkirjapaja. Elimäen Puljulla sen sijaan siirryttiin jo uuteen jaksoon ja kokoontumiset jatkuvat torstaina.

Tällä viikolla on kuitenkin vielä

Kouvolankadulla

☂️Keskiviikkona klo 9-12 Avoimet ovet ja Pelipaja

☂️Keskiviikkona klo 12-13.30 Lenkkiporukka

☂️Keskiviikkona klo 14-16 Päiväkirjapaja

Ja sitten Elimäen Puljulla

☂️Torstaina klo 10-11.30 Iloa ja asiaa arkeen -paja

Uusi ohjelma sitten taas viikosta 47 alkaen.

Toivotaan, että jatkossa saadaan Aurinkoisia syyspäiviä ☀️

# data[].attributes.attachment_link.title
Iloa ja asiaa arkeen -paja_marras-joulukuu_kuva

# data[].attributes.attachment_link.title
K60 KULTTUURIPAJAN AVOIN JA MAKSUTON (1)

# data[].attributes.attachment_link.title
Black and White Illustrative Dance Poster (1)

# data[].attributes.body
Kouvolankadulla keskityttiin eilen niin intensiivisesti uusien vertaisohjaajien kouluttamiseen, että Padlet ja Facebook jäivät kokonaan päivittämättä tämän viikon osalta, olen pahoillani. Mutta onneksi koulutettiin, sillä valmistumassa on kyllä aivan mahtavia vertaisohjaajia ja tiedossa on kivaa uudenlaista tekemistä pajalle.

Tällä viikolla ohjelma keskittyy loppuviikkoon:

🎃keskiviikkona klo 9-12 avointen ovien aikaan on mahdollisuus taas nauttia hyvästä seurasta kahvikupin ääressä sohvaryhmän puolella istuskellen tai istahtaa pöydän ääreen pelaamaan korttia tai jotain lautapeliä.

🎃samoin keskiviikkona klo 14-16 kokoontuu Päiväkirjapaja jatkamaan omaa toimintaansa.

🎃torstaina toimintaa löytyy Elimäen Puljulta klo 10-11.30. Tänä torstaina vuorossa on Bingo.

🎃perjantaina klo 13-16 Kouvolankadulla on mahdollisuus laittaa kannettavan tietokoneen tekstinkäsittely kuntoon vertaisohjaajan ohjaamana. Mukaan siis oma kannettava ja se koneen latausjohto, että varmasti pysyy kone päällä.

Ja oikein mukavaa pyhäinpäivää kaikille, kunhan se viikonloppu sieltä koittaa 😊

# data[].attributes.body
Kouvolan koululaisilla on syyslomaviikko nyt viikolla 43, mutta kulttuuripajalla ei lomailla 😊

Toiminta keskittyy tällä viikolla keskiviikkoon ja sitä riittääkin koko päiväksi.

🍂aamulla klo 9-12 pajalla on avoimet ovet ja mahdollisuus pelata erilaisia lauta- ja korttipelejä. Keskiviikko aamuisin on hyvä hetki poiketa kahvikupposelle ja tutustumaan toimintaan. Voit myös ottaa mukaan itsellesi mieluisan lautapelin, pajalta löytyy varmasti pelikaveri.

🍂klo 12 pajalta lähtee lenkkiporukka johonkin päin Kouvolaa. Syksyisen kirpakassa säässä on mukava reippailla ja vaihtaa ajatuksia toisten lenkkiporukkalaisten kanssa.

🍂klo 14-16 pajalla kokoontuu Päiväkirjapaja, jossa jokainen kokoaa omaa kirjaansa ohjaaja Elizabethin ohjeiden mukaan. Päiväkirjapajan kahdeksasta kokoontumiskerrasta on jäljellä vielä kuusi, joten omaa kirjaa ehtii vielä hyvin työstämään.

Tämän syksyn vertaisohjaajakoulutus on jo käynnissä ja koulutuksen aikana on käyty upeita keskusteluja 🥰 Kouvolaan valmistuu marraskuussa aivan upeita vertaisohjaajia joilla on jo nyt monta ideaa hihassa. Katsotaan mitä kaikkea vielä tänä talvena ehdimmekään.

Tulkaahan moikkaamaan Ninaa 👍

# data[].attributes.body
Kouvolankadun viikko alkoi vertaisohjaajakoulutuksella eilen maanantaina. Tulevien vertaisohjaajien kanssa käytiin hienoja keskusteluja vuorovaikutuksesta ja sosiaalisista taidoista. Edellisenä maanantaina aiheena olleet arvot puhuttivat myös edelleen.

Viikko pajalla jatkuu huomenna keskiviikkona 15.10.

🍃klo 9-12 Avoimilla ovilla ja Pelipajalla.

🍃klo 12-13.30 Lenkkiporukka suuntaa taas kulkunsa johonkin päin Kouvolaa.

🍃klo 14-16 kokoontuu Päiväkirjapaja.

Tervetuloa mukaan toimintaan ☀️

Keskiviikkona illalla kokoontuu hankkeen järjestämä Hyvinvoiva mieli -koulutus viimeisen kerran tällä erää. Koulutuksen aikana on pohdittu monia mielen hyvinvointiin vaikuttavia asioita ja pyritty löytämään ne itselle luontaisimmat keinot pitää yllä ja parantaa omaa mielen hyvinvointia. Osallistujien mukaan koulutus on ollut mielenkiintoinen ja ajatuksia herättävä.

Oikein mukavaa syksyistä viikkoa kaikille 🌻

# data[].attributes.body
Uusi viikko uudet kujeet 😊

Heti maanantaina 6.10. Kouvolankadulla alkaa kaikille kiinnostuneille suunnattu vertaisohjaajakoulutus. Koulutukseen kokoonnutaan Kouvolankadun pajalle seitsemänä peräkkäisenä maanantaina klo 13-16. Koulutuksen aiheita ovat muun muassa

🍂vuorovaikutus

🍂sosiaaliset taidot

🍂itsetuntemus

🍂ryhmänohjaus

Tervetuloa ennakkoluulottomasti mukaan. Koulutus on maksuton eikä sido kävijöitä toimintaan, vaan voit koulutuksen käytyäsi päättää, haluatko aloittaa ohjaamisen pajalla.

Tiistaina 7.10. Ninan ja Thomasin löytää Kouvolan kaupungintalon siniseltä matolta Senioreiden Suhinoista 😊 Tulkaahan moikkaamaan meitä.

Keskiviikkona 8.10

🍂klo 9-12 kahvitellaan, jutellaan ja pelaillaan Avoimissa ovissa ja Pelipajassa.

🍂klo 12 lähtee Lenkkiporukka yhteisölliselle kävelylle johonkin päin Kouvolaa.

🍂klo 14-16 kokoontuu ensimmäistä kertaa Päiväkirjapaja. Pajassa voit opiskelija Elizabethin opastuksella luoda omannäköisen päiväkirjasi teksteistä, kuvista, piirroksista...

Ja perjantaina 10.10. koko Kulttuuripajan tiimin löytää iltapäivällä Kotkan Satama Areenalta Hyvä ikä kaiken ikää -tapahtumasta. Tervetuloa juttelemaan 😊

# data[].attributes.body
Viikolla 40 Kouvolankadulla suunnitellaan uutta ja pajatoiminta on tauolla.

Tapaamme vertaisohjaajien kanssa maanantaina 29.9. suunnittelupalaverin merkeissä ja tulevasta toiminnasta tiedotetaan mahdollisimman pian suunnitelmien valmistumisen jälkeen.

Vaikka Kouvolankatu suunnittelee, Elimäen Puljulla kokoonnutaan torstaina 2.10. klo 10-11.30 vertaisohjaajien ohjaamaan Iloa ja asiaa arkeen -pajaan, jonka aiheena on Muistojen runot.

Viikon 41 toiminnasta on varmaa tietoa jo sen verran, että maanantaina 6.10. klo 13-16 starttaa tämän syksyn vertaisohjaajakoulutus ja siihen mahtuu vielä mukaan. Jos kiinnostuit, niin soita tai laita viestiä Ninalle.

Tiistaina 7.10. K60 Kulttuuripajan Ninan ja Thomasin löytää Kouvolan kaupungintalon siniseltä matolta Senioreiden Suhinoista esittelypöydän äärestä.

Nähdäänkö siellä?

Ja keskiviikkona 8.10. pajalla on Avoimet ovet ja Pelipaja klo 9-12 ja iltapäivällä klo 14-16 kokoontuu Päiväkirjapaja. Tervetuloa mukaan!

# data[].attributes.body
Alkanut viikko, viikko 39, onkin jo tämän viiden viikon pajajakson viimeinen ja ensi viikolla pidetään taukoa ja suunnitellaan uutta ohjelmaa yhdessä vertaisohjaajien kanssa.

Tällä viikolla on kuitenkin vielä paljon mukavaa ohjelmaa, johon voi tulla mukaan Kouvolankadun pajalle ja Elimäen Puljulle.

🍒Maanantaina kokoontuu ensin klo 10-11.30 Sanoilla maalattuja kuvia -paja ja lähes heti sen jälkeen klo 12-14 Muistoja paperilla -paja. Tervetuloa kirjoittamaan yhdessä.

🍒Tiistaina klo 10-12 on Runopajan vuoro.

🍒Ja keskiviikkona klo 9-12 pajalla pääsee pelailemaan ja kahvittelemaan hyvässä seurassa pajan Avoimissa ovissa ja Pelipajassa. Ja klo 12 lähdetään taas yhteisölliselle kävelylle Lenkkiporukan voimin pajan edestä.

🍒Torstaina Kouvolankadun pajalla on muuta toimintaa, mutta kulttuuripajatoimintaa löytyy Elimäeltä. Puljulla aloittaa Iloa ja asiaa arkeen -paja klo 10-11.30 ja aiheena ensimmäisellä kerralla on etunimet.

Tervetuloa mukaan sekä Kouvolan keskustassa että Elimäellä. Yhteisötila Pulju löytyy osoitteesta Mettäläntie 2, Elimäki.

# data[].attributes.body
Kouvolankadulla on tällä viikolla vanhojen tuttujen lisäksi tiedossa aivan uutta pajatoimintaa. Tervetuloa vaikka vain uteliaisuutta katsomaan, mitä pajoissa tapahtuu.

🥕Maanantaina klo 10-11.30 jatkaa viime viikkoiseen tapaan Sanoilla maalattuja kuvia -paja. Viime viikolla pajassa käytiin hyviä keskusteluja kirjoittamisesta, mutta mukaan mahtuu uusia innostuneita.

🥕Lähes heti perään eli klo 12-14 pajalla kokoon uusi Muistoja paperilla -paja, jossa ajatuksena on kirjoittaa omalla käsialalla niitä omia tärkeimpiä muistoja paperille.

🥕Tiistaina klo 10-12 kokoontuu jo tutuksi tullut Runopaja. Vaikka paja on kokoontunut jo pitkään, myös uudet osallistujat pääsevät helposti mukaan tarinoimaa.

🥕Keskiviikkona klo 9-12 kokoonnutaan ensin kahvittelemaan, juttelemaan ja pelailemaan pajan avoimissa ovissa.

🥕Ja klo 12 lähtee Lenkkiporukka pajan edestä yhteisölliselle kävelylenkille ja palaa sitten vielä kahvittelemaan pajalle.

🥕Perjantaina klo 13-15 kokoontuu pajalla ensimmäistä kertaa Kalastuspaja, jossa on mahdollista keskustella ja saada tietoa kalastuksesta. Jos innostutaan, on seuraavalle perjantaille varattu optio lähteä ihan käytännössä kokeilemaan kalojen narrausta.

Tervetuloa tutustumaan ja mukaan toimintaan 😊

# data[].attributes.body
Tervetuloa tänään maanantaina 8.9. klo 10 Kouvolankadulle kirjoittamaan fiktiivisiä tarinoita Sanoilla maalattuja kuvia -pajaan. Yhdessä vertaisohjaaja Karin kanssa pääsee myös pohtimaan erilaisia tapoja muokata tekstiä entistä kuvailemampaan suuntaan.

Lisäksi Kouvolankadulla on tällä viikolla tiedossa:

🍀Runopaja tiistaina klo 10-12

🍀Avoimet ovet ja Pelipaja keskiviikkona klo klo 9-12

🍀Lenkkiporukka keskiviikkona klo 12-14

Askel lähemmäs -hankkeen etätukihenkilötoimintaan pääsee tutustumaan keskiviikkona 10.9. klo 17-18.30. Paikalla on Nina Tikkasalmi Helmi ry:stä ja tietysti Nina K60 Kulttuuripajalta.

Askel lähemmäs -hanke tarjoaa kuulijoille pullakahvit.

Perjantaina 12.10. K60 Kulttuuripajan porukan löytää Viranomaiset Manskilla -tapahtumasta yhdessä Kohti työelämän eri polkuja -hankkeen Heidin, Tanjan ja Miikan kanssa. Esittelypiste on Manskin Kouvolankadun puoleisessa päässä, vanhassa "Seppälän parkissa" 😊

Tervetuloa moikkaamaan!

# data[].attributes.body
K60 Kulttuuripajan vertaisohjattu toiminta Kouvolankadulla jatkuu tällä viikolla samoilla pajoilla kuin viime viikollakin:

🌻Tiistaina 2.9. klo 10-12 kokoontuu Runopaja. Viime viikolla mukaan saatiin jo uusiakin osallistujia, mutta mukaan mahtuu edelleen. Pajassa tutkaillaan runoutta monelta eri kantilta hyvin rennolla otteella.

🌻Keskiviikkona 3.9. klo 9-12 pajalla on totuttuun tapaan avoimet ovet ja mahdollisuus pelata erilaisia lauta- ja korttipelejä kivalla porukalla.

🌻Samoin keskiviikkona 3.9., heti avoimien ovien jälkeen klo 12, pajan edestä starttaa Lenkkiporukka. Tämä porukka tekee vajaan tunnin yhteisöllisen lenkin Kouvolan katuja ja puistoja tutkaillen ja palaa sitten pajalle.

Ja vähän jo vinkkejä seuraavaan viikkoon:

🍃Maanantaina 8.9. klo 10-11.30 kokoontuu ensimmäistä kertaa Sanoilla maalattuja kuvia -paja, jossa keskitytään kuvailevaan tekstiin ja kuvauksen synnyttämään tunnelmaan.

🍃Keskiviikkona 10.9. klo 17-18.30 Kouvolankadun pajalla on Helmi ry:n Askel lähemmäs -hankkeen etätukihenkilöinfo, joka on suunnattu sekä ammattilaisille että kaikille asiasta kiinnostuneille.

Lisäksi K60 Kulttuuripaja tarjoaa Hyvinvoiva mieli -koulutuksen ikäihmisille, jotka haluavat ylläpitää tai vahvistaa omaa hyvinvointiaan. Paikkoja koulutukseen on rajoitetusti, joten ilmoittaudu pikaisesti, jos koulutus kiinnostaa.

Lisätietoja toiminnasta ja tapahtumista voi kysellä

Ninalta

p. 044 7603 252

nina.markkanen@kakspy.com

# data[].attributes.body
K60 Kulttuuripajan vertaisohjattu toiminta Kouvolankadulla starttaa todenteolla tällä viikolla.

🌻Tiistaina 26.8. klo 10-12 jatkaa toimintaansa Kouvolan K60 Kulttuuripajan ihan ensimmäinen paja, Runopaja, nyt vertaisohjaajien ohjaamana. Mukaan sopii niin vanhat kuin uudetkin osallistujat. Pajassa tutkaillaan runoutta monelta eri kantilta hyvin rennolla otteella.

🌻Keskiviikkona 27.8. klo 9-12 pajalla on totuttuun tapaan avoimet ovet ja mahdollisuus pelata erilaisia lauta- ja korttipelejä kivalla porukalla. Korttipeleistä vuorossa taitaa olla Ristiseiskan muistelu/opettelu.

🌻Samoin keskiviikkona 27.8., heti avoimien ovien jälkeen klo 12, pajan edestä starttaa Lenkkiporukka. Tämä porukka tekee vajaan tunnin yhteisöllisen lenkin Kouvolan katuja ja puistoja tutkaillen ja palaa sitten pajalle. Lenkin jälkeen tarjolla on kahvia ja muuta juotavaa suun kostukkeeksi.

Tervetuloa mukaan toimintaan vaikka molempina päivinä ja kaikkiin pajoihin tutustuen tai sitten valiten sen juuri sinua kiinnostavan aiheen. Kaikki kulttuuripajatoimintahan on avointa ja maksutonta.

Lisätietoja toiminnasta voi kysellä

Ninalta

p. 044 7603 252

nina.markkanen@kakspy.com

# data[].attributes.body
Vertaisohjaajat kokoontuivat tänään Kouvolankadun pajalle suunnittelemaan viikolla 35 eli maanantaina 25.8. alkavaa syksyn pajatoimintaa. Ensimmäiselle viiden viikon jaksolle on suunnitelmissa viisi erilaista pajaa, joista lisää infoa pikapuoliin.

Tällä viikolla pajan ovet ovat auki keskiviikkona 13.8.

klo 9-12 Avoimien ovien ja Pelipajan merkeissä. Pistäydyhän ovesta sisään tutustumaan paikkaan, niin minä tarjoan kahvikupposen ☕

# data[].attributes.body
Kesälomat on vietetty ja Kouvolankatu herää pikkuhiljaa taas toimintaan ☀️

Kouvolan kadun Avoimet ovet ja Pelipaja aloittavat ensimmäisenä keskiviikkona 6.8 klo 9-12. Tervetuloa kahvikupposelle ja tutustumaan toimintaan ☕

Lisää toimintaa on tiedossa viikosta 35 lähtien, kunhan saadaan kaikki uusi kiva pajatoiminta aikataulutettua vertaisohjaajien kanssa.

# data[].attributes.body
Ihan hetken päästä starttaa ihan uusi Makramee-paja Kouvolankadulla. Paja kokoontuu viisi kertaa maanantaisin klo 10-12.

Tervetuloa mukaan 👍

Ja iltapäivällä klo 14-16 jatkaa Ristisanapaja, johon kynät on jo terotettu.

Tähänkin pajaan mahtuu mukaan uusia osallistujia.

Tervetuloa, jos vaan aikatauluihin sopii ☺️

# data[].attributes.body
Kouvolankadulla alkaa maanantaina 19.5. uusi viiden viikon pajajakso, josta viitteitä löytyy yllä olevasta kuvasta. Ainakin neljä pajaa on alku kesään tiedossa keskiviikon avoimien ovien ja pelipajan lisäksi.

🦋Maanantaina kokoontuvat Makramee-paja klo 10-12 ja Ristisananpaja klo 14-16.

🦋Tiistaina 3.6. aloittaa Ukulele-paja klo 10-12.

🦋Torstaisin pääsee Kouvolatalolla harjoittamaan tasapainoa ja kehonhallintaa Taiji-pajassa 11-12.

🦋Ja keskiviikkoisin tuttuun tapaan Avoimet ovet ja Pelipaja klo 9-12. Keskiviikkona 21.5. on lisäksi tiedossa Edukon nuoriso- ja yhteisöohjaajaopiskelijoiden järjestämää ohjelmaa.

Tervetuloa mukaan yhteiseen tekemiseen!

# data[].attributes.body
Viime viikolla Iloa ja ideoita -pajassa oli vierailijana pitkän linjan tanssiharrastaja ja hän kertoi erilaisista mahdollisuuksista harrastamiseen. Pajassa oli puhetta muun muassa Terpsikerhon erilaisista ryhmistä ja mahdollisuudesta lähteä vaikka leirille tanssimaan kokonaiseksi viikonlopuksi. Kuvassa vertaisohjaaja Leena haki vierastamme tanssimaan ja kertoi samalla tanssien etiketistä.

Iloa ja ideoita -paja kokoontuu vielä tiistaina 6.5. klo 9.30-11 Kouvolankadun pajalla osoitteessa Kouvolankatu 13, Kouvola.

Tervetuloa mukaan 👍

# data[].attributes.body
Maanantaina 5.5. klo 13 Kouvolankadulla jatketaan ristisanojen ratkomista yhdessä.

Tervetuloa mukaan ✏️

# data[].attributes.body
Tervetuloa tänään vappuaattona kahville ja pelaamaan. Kävijöitten suosiossa ollut Blokus-peli löytyy nyt pajan hyllystä, samoin kuin Uno- ja Skippo-kortit sekä esimerkiksi Muuttuva labyrintti-lautapeli.

Avoimet ovet tänään klo 9-12 ja osoitehan on Kouvolankatu 13, Kouvola.

# data[].attributes.body
Iloa ja ideoita -paja kokoontuu tiistaina 29.4. jo neljättä kertaa. Harrastekarttaan on saatu paljon täytettä ja ryhmässä on ollut hienoja vierailijoita, jotka ovat kertoneet omasta harrastuksestaan ja kannustaneet mukaan.

Iloa ja ideoita -paja 29.4. klo 9.30-11 osoitteessa Kouvolankatu 13, Kouvola.

# data[].attributes.body
Maanantaina 28.4. klo 13-15 Kouvolankadun pajalla kokoontuu ensimmäistä kertaa Ristisanapaja. Jos olet aina halunnut osata tehdä ristisanoja, mutta et oikein tiedä miten aloittaa ja mitä mikäkin sanaristikon vihje tarkoittaa, voit nyt saada apua ja ohjeistusta vertaisohjaajalta.

Tervetuloa mukaan!

# data[].attributes.body
Torstai on toivoa täynnä 😊

Tänään Kouvolankadulla kirjoitellaan taas ahkerasti kaunokirjoitusta klo 13-15.

Ja aamupäivällä pääsee harjoittelemaan askelkuvioita, käsien ja jalkojen yhteispeliä sekä tasapainoa Taijin parissa Kouvolatalon tanssisalissa klo 11-12.

Kaikki pajatoiminta on 60-vuotta täyttäneille avointa ja maksutonta toimintaa. Tervetuloa mukaan!

# data[].attributes.body
K60 Kulttuuriapajalla tapahtuu Kotkassa!

Tutustu Luovaan Liikuntaan "Elämän Ilo" pajassa.

Oletko valmis yhdistämään liikunnan ja luovuuden? "Elämän Ilo" -paja tarjoaa ainutlaatuisen mahdollisuuden kokea liikuntaa eri tavalla — hauskanpidon ja luovuuden kautta!

🎨 Miksi valita Luova Liikunta?

Vapauta mielikuvitus: Liikunta ei tarvitse olla vain perinteistä; luovat liikkumismuodot, kuten tanssi, kehonhuolto ja rytmiharjoitukset, tuovat lisää iloa ja vapautta liikkumiseen.

Paranna hyvinvointia: Luova liikunta yhdistää kehollisen liikkeen ja henkisen hyvinvoinnin

💪 Miksi hyvinvointi on tärkeää?

Fyysinen voima: Liikunta parantaa kestävyyttä, liikkuvuutta ja voimaa, mikä auttaa arjessa jaksamisessa.

Mielenterveys: Luova liikunta ja yhteisöllisyys vähentävät stressiä ja ahdistusta, sekä parantavat mielialaa.

Tapaamme Kumppanuustalo Viikarissa (Mariankatu 24, Kotka) Maanantaisin 12.-26.5. Klo 10-11:00

# data[].attributes.attachment_link.title
Cream Illustration Exercise to Prevent Cholesterol Flyer

# data[].attributes.body
Tervetuloa K60 Kulttuuripajan, Kumara ryhmän ensimmäiseen esitykseen: "Nestorin toinen tuleminen" Kotkan Nelosteatterille, (Satamakatu 4, Kotka) Vapaa pääsy. Kahvitarjoilu. Esityksen kesto n.30min. Huom. Teatteri ei ole esteetön.

# data[].attributes.body
Huomenna keskiviikkona Kouvolankadun pajalla on taas avoimet ovet klo 9-12 ja pajalle voi piipahtaa tutustumaan toimintaan ja vaikka juomaan kupposen kahvia. Ukulelen soittajat saapuvat pajalle klo 10-11.30 viihdyttämään kävijöitä soitollaan.

Samaan aikaan pajalla on mahdollisuus myös pelata erilaisia kortti-ja lautapelejä. Voit vaikka ottaa mukaan oman, itselle mieluisan pelin, täältä löytyy useimmiten pelikavereita.

# data[].attributes.body
Keskiviikkona iltapäivällä K60 Kulttuuripaja rantautuu Elimäen Puljulle. Puljulla pääsee tekemään keväisiä kreppipaperikukkia vertaisohjaajan ohjaamana klo 14-16.

Pajaan voi ilmoittautua Ninalle, mutta mukaan voi tulla extemporekin, jos huomasit ilmoituksen vasta viime tipassa.

Tervetuloa Elimäen Puljulle!

# data[].attributes.body
Keskiviikkona aamupäivällä Kouvolankadulla on taas tarjolla kahvia ja hyvää seuraa. Viime keskiviikkona pajalla pelattiin pari tiukkaa erää Blokus-peliä, saa nähdä mikä peli tällä viikolla saa kannatusta.

Tervetuloa mukaan viihtymään!

# data[].attributes.body
Tiistaina, heti Iloa ja ideoita -pajan jälkeen, kokoontuu Raapalepaja, jossa asiansa osaava vertaisohjaaja neuvoo ja opastaa, miten kirjoitetaan tasan sadan sanan mittainen novelli. Jokainen pääsee käyttämään omaa luovuuttaan, mutta saa myös tukea ohjaajalta ja muilta pajalaisilta. Mukaan kannattaa ottaa oma kannettava tietokone, johon on asennettu tekstinkäsittelyohjelma. Näin tekstin muokkaaminen ja sanojen laskeminen on huomattavasti helpompaa.

Tervetuloa mukaan löytämään oma sisäinen kirjailijasi. Paja kokoontuu Kouvolankadulla (Kouvolankatu 13, Kouvola) tiistaisin klo 11-13.

# data[].attributes.body
Kouvolankadulla alkoi viime viikolla uusi viiden viikon pajajakso ja huomenna tiistaina kokoontuu taas kaksi vertaisohjaajien ohjaamaa pajaa.

Iloa ja ideoita- pajassa pohditaan 3. ikää ja sitä mitä me itse kukin siltä odotamme. Pajassa jaetaan myös loistavia ideoita monenlaiseen tekemiseen ja uusiin harrastuksiin.

Mukaan ehtii hyvin vielä tälläkin viikolla, joten tervetuloa Kouvolankadun pajalle osoitteeseen Kouvolankatu 13, Kouvola klo 9.30-11.

# data[].attributes.body
K60 kulttuuripajan Runopaja jatkaa kokoontumisiaan vertaisohjaajien voimin taas viikon tauon jälkeen torstaina 27.2 klo 10. Tervetuloa mukaan runoilemaan rentoon ja mukavaan seuraan.

# data[].attributes.body
Oletko kiinnostunut runoudesta ja musiikista? Etsitkö luovaa tapaa ilmaista itseäsi ja jakaa ajatuksiasi muiden kanssa? Tervetuloa "Sanojen Sävel" pajaan, jossa sanat ja sävelet yhdistyvät luovuudeksi!

# data[].attributes.body
Tule mukaan K60 Kulttuuripajan Vertaisohjaajaksi. Koulutus tarjoaa oivalluksia ryhmänohjaamisesta, voimavaroista ja omista taidosta. Koulutus on avoin ja maksuton.

# data[].attributes.headline
K60 Kahvikerho on lämminhenkinen kohtaamispaikka kaikille kymenlaaksolaisille senioreille. Tule juomaan kahvia, keskustelemaan ja tapaamaan uusia ihmisiä avoimessa ja rennossa ilmapiirissä. Kahvikerhoon ei tarvitse ilmoittautua, ja olet tervetullut juuri sellaisena kuin olet.

# data[].attributes.subject
K60 Kahvikerho on lämminhenkinen kohtaamispaikka kaikille kymenlaaksolaisille senioreille. Tule juomaan kahvia, keskustelemaan ja tapaamaan uusia ihmisiä avoimessa ja rennossa ilmapiirissä. Kahvikerhoon ei tarvitse ilmoittautua, ja olet tervetullut juuri sellaisena kuin olet.

# data[].attributes.body
K60 Kulttuuripajan vertaisohjaajakoulutus alkaa Kouvolankadulla maanantaina 4.2. klo 13. Koulutus antaa valmiudet toimia vertaisohjaajana, mutta koulutuksen kautta on mahdollisuus tutkia myös omia voimavarojaan ja omaa osaamistaan. Tervetuloa ennakkoluulottomasti mukaan, koulutuksen kautta et vielä sido itseäsi mihinkään, mutta voit saada paljon. Ilmoittaudu Ninalle p. 044 7603 252.

# data[].attributes.body
Tervetuloa mukaan runouden ihmeelliseen maailmaan 😊 Huomenna torstaina 23.1. keskustelemme sekä runoudesta että kaikesta muusta maan ja taivaan välillä kahvikupillista unohtamatta.

# data[].attributes.body
Keskiviikkona 22.1. Kouvolankadulla on avoimet ovet aina aamu ysistä puoleenpäivään. Tervetuloa kahville ja vaikka suunnittelemaan kevään toimintaa yhdessä Ninan kanssa.

# data[].attributes.attachment_link.title
Isompi 2025 K60 Kuvista Tarinoiksi NETTIVERSIO

# data[].attributes.body
Tervetuloa mukaan pelaamaan ja tutustumaan K60 Kulttuuripajan muuhunkin toimintaan.